ועדת המודיעין של בית הנבחרים של ארצות הברית

ועדת המודיעין של בית הנבחרים של ארצות הברית (באנגלית: United States House Permanent select Committee on Intelligence; בראשי תיבות: HPSCI) היא ועדה של בית הנבחרים של ארצות הברית, בראשותו של מייק טרנר מהמפלגה הרפובליקנית. זו הוועדה הראשית בבית הנבחרים האמריקני המופקדת על פיקוח של קהילת המודיעין האמריקאית, אף שהיא חולקת אחריות מסוימת עם ועדות אחרות בבית, ובהן ועדת שירותי החימוש, האחראית אף היא על מחלקת ההגנה והענפים השונים של צבא ארצות הברית. נכון לינואר 2021, חברים בוועדה כ-21 נציגים שמתוכם 13 דמוקרטים ו-8 רפובליקנים.

לוועדה קדמה הוועדה הנבחרת למודיעין בשנים 1975–1977. הוועדה הפכה לוועדה קבועה ב-14 ביולי 1977.

== תחומי אחריות ==
הוועדה מפקחת על כל המחלקות והסוכנויות הבאות:
* CIA
* FBI
* סוכנות הביון של משרד ההגנה
* הסוכנות לביטחון לאומי
* פיקוד המודיעין והאבטחה של צבא ארצות הברית
* כוחות המודיעין של חיל הנחתים
* משרד מודיעין הצי
* המנהל לאכיפת הסמים
* ראש המודיעין הלאומי
* מחלקת האנרגיה
* מחלקת המשפטים
* מחלקת המסחר
* מחלקת המדינה
* המחלקה לביטחון המולדת
* משרד הסיור הלאומי

== היסטוריה ==
לפני הקמת הוועדה הקבועה בשנת 1977, הקים בית הנבחרים את "הוועדה הנבחרת למודיעין", המכונה בדרך כלל "ועדת פייק", שנקראה כך על שם היו"ר האחרון שלה, אוטיס ג'יי פייק מניו יורק. הוועדה הנבחרת הוקמה במקור בפברואר 1975 בראשותו של חבר הקונגרס לוסיין נדזי ממישיגן. לאחר התפטרותו של נדזי ביוני, הוקמה הוועדה מחדש עם פייק כיושב ראש ביולי 1975, כאשר המנדט שלה תוכנן לפוג ב-31 בינואר 1976. בראשותו של פייק, הוועדה חקרה פעילויות בלתי חוקיות לכאורה של סוכנות הביון המרכזית האמריקאית ושל ה-FBI.

הדו"ח הסופי של ועדת פייק מעולם לא פורסם רשמית, בגלל התנגדות הקונגרס. עם זאת, גרסאות לא מורשות לטיוטת הדו"ח הסופי הודלפו לעיתונות. כתב חדשות CBS, דניאל שור, נקרא להעיד בפני הקונגרס, אך סירב לגלות את מקורותיו.<ref>U.S. House. Hearings Before the Committee on Standards of Official Conduct. Investigation of Publication of Select Committee on Intelligence Report. 94th Congress, 2nd session. July 19, 20, 21, 22, 26, 27, 28 and 29, September 8, 14, 15, 1976.</ref> חלקים עיקריים מהדיווח פורסמו על ידי "The Village Voice", והעתק מלא של הטיוטה פורסם באנגליה.

במהלך שנות ה-80 פעלה הוועדה לחיזוק המעקב אחר ה-CIA וכן לחיזוק תפקיד הוועדה במימון סוכנויות הביון הנוספות.

בשנת 2017 הוטל על הוועדה לקבוע את מידת התערבות רוסיה בבחירות לנשיאות ארצות הברית ב-2016.<ref></ref> הוועדה בחנה גם את הטענות על האזנות סתר לנשיא דונלד טראמפ, כמו גם על קשרים בין פקידים רוסים לבין חברי הקמפיין לנשיאות של טראמפ.<ref></ref><ref></ref> הוועדה קיימה בדיקה אינטנסיבית בשנים 2017–2018 עקב טענות לדליפות מידע מסווג על ידי חברי הוועדה ועובדיהם. במארס 2018 הסתיימה בפתאומיות חקירת ההתערבות הרוסית בבחירות 2016 על ידי חברי הוועדה הרפובליקנים למרות טענת חברי הדמוקרטים כי החקירה לא הושלמה ולא הצליחה לאסוף מידע רלוונטי. הרפובליקנים שבוועדה פרסמו טיוטה לדו"ח החקירה שלהם אשר סתר כמה ממצאים של קהילת המודיעין האמריקאית ונכתבה ללא הסכמתם של חברי הוועדה הדמוקרטים.<ref name="USA TODAY 2018"></ref><ref name="Megerian 2018"></ref> במרץ 2018, לאחר חילוקי דעות מרים נוספים, טען חבר הוועדה הרפובליקני טום רוני כי הוועדה "איבדה את כל האמינות" והפכה ל"פורום פוליטי של אנשים המדליפים מידע כדי לבלוט בחדשות היום".<ref name="Squitieri 2018"></ref> ביולי 2018, האשים יושב ראש הוועדה, דווין נונס, את מחלקת המשפטים וה-FBI בשיבוש חקירת הוועדה בנושא קשרי טראמפ ורוסיה בתקווה להשתלטות דמוקרטית על הקונגרס בהמשך השנה.<ref></ref>

עם שינוי הנהגת המפלגה בבית לקונגרס ארצות הברית ה-116 פתחה הוועדה בחקירת כספיו של טראמפ וקשריו לרוסיה בפברואר 2019.<ref></ref> ביוני 2019, במהלך הדיונים על ההשלכות הביטחוניות הלאומיות של שינויי האקלים, הבית הלבן חסם את הגשת ההצהרה של הוועדה.<ref></ref><ref></ref>

== חברי הוועדה ==

=== הקונגרס ה-118 ===
{| class="wikitable"
! רוב
! מיעוט
|-
| style="background:#FFB6B6 " |
* מייק טרנר, יו"ר הוועדה, אוהיו
* בראד ונסטרופ, אוהיו
* כריס סטיוארט, יוטה
* ריק קרופורד, ארקנסו
* אליס סטפניק, ניו יורק
* טרנט קלי, מיסיסיפי
* דרין לאהוד, אילינוי
* בריאן פיצפטריק, פנסילבניה
* מייק גלאגר, ויסקונסין
* אוסטין סקוט, ג'ורג'יה
* פרנץ' היל, ארקנסו
* דן קרנשו, טקסס
* מייקל וולץ, פלורידה
* מייק גרסיה, קליפורניה
* מייק ג'ונסון, לואיזיאנה
| style="background:#B0CEFF" |
* ג'ים היימס, החבר הבכיר בוועדה, קונטיקט
* אנדרה קרסון, אינדיאנה
* חואקין קסטרו, טקסס
* ראג'ה קרישנאמורת'י, אילינוי
* ג'ייסון קרואו, קולורדו
* אמי ברה, קליפורניה
* סטייסי פלאסקיט, איי הבתולה של ארצות הברית
* ג'וש גוטהיימר, ניו ג'רזי
* ג'ימי גומז, קליפורניה
* כריסי הולאהן, פנסילבניה
* אביגייל ספנברגר, וירג'יניה
* האקים ג'פריס, קליפורניה
|}

=== הקונגרס ה-117 ===
{| class=wikitable
! רוב
! מיעוט
|-
| style="background:#B0CEFF" |
* אדם שיף, יו"ר, קליפורניה
* ג'ים היימס, קונטיקט
* אנדרה קרסון, אינדיאנה
* ג'קי ספיר, קליפורניה
* מייק קוויגלי, אילינוי
* אריק סוולוול, קליפורניה
* חואקין קסטרו, טקסס
* פיטר ולץ', ורמונט
* שון פטריק מלוני, ניו יורק
* ואל דמינגס, פלורידה
* אריק סוולוול, קליפורניה
* ראג'ה קרישנאמורת'י, אילינוי
* ג'ים קופר, טנסי
* ג'ייסון קרואו, קולורדו
* ננסי פלוסי, קליפורניה

| style="background:#FFB6B6 |
* מייק טרנר, החבר הבכיר, אוהיו
* בראד ונסטרופ, אוהיו
* כריס סטיוארט, יוטה
* ריק קרופורד, ארקנסו
* אליס סטפניק, ניו יורק
* טרנט קלי, מיסיסיפי
* מארקוויין מולין, אוקלהומה
* דרין לאהוד, אילינוי
* בריאן פיצפטריק, פנסילבניה
* קווין מקארתי, קליפורניה
|}

== ראו גם ==
* COINTELPRO
* ועדת המודיעין של הסנאט של ארצות הברית

==קישורים חיצוניים==

* 

== הערות שוליים ==

מודיעין
קטגוריה:ארצות הברית: צבא וביטחון
קטגוריה:התערבות רוסיה בבחירות לנשיאות ארצות הברית ב-2016: גופים